**OKRESNÝ ÚRAD BRATISLAVA**

**Tomášikova 46, 832 05 Bratislava**

Číslo spisu:OU-BA-OO-2023/267306

**Komisia**

**pre prevenciu kriminality a inej protispoločenskej činnosti**

Bratislava, máj 2023

**ČASŤ PRVÁ**

**Š T A T Ú T**

**Komisie pre prevenciu kriminality a inej protispoločenskej činnosti**

**Okresného úradu Bratislava**

**Čl. 1**

**Základné ustanovenia**

1. Štatút Komisie pre prevenciu kriminality a inej protispoločenskej činnosti Okresného úradu Bratislava (ďalej ako „komisia“) na základe všeobecne záväzných právnych predpisov vymedzuje pôsobnosť a úlohy komisie ako poradného orgánu prednostu okresného úradu v sídle kraja, orgánu štátnej správy, ustanovuje zásady činnosti, vnútornú organizáciu a vzťahy komisie k ostatným orgánom štátnej správy a ďalším orgánom, organizáciám a subjektom.
2. Úlohy uvedené v štatúte vyplývajú zo Smernice MV SR č. 14 z 18. januára 2018, ktorou sa upravujú podrobnosti o vnútornej organizácii okresného úradu v znení Smernice MV SR č. 92 zo 16. augusta 2018 a tiež aktuálne platného Prehľadu činností okresného úradu, zverejneného v Operatívnych pokynoch pre Okresné úrady.
3. Okresný úrad koordinuje podľa rozhodnutia vlády plnenie spoločných úloh s inými miestnymi orgánmi štátnej správy pri riešení spoločensky závažných javov.
4. Prednosta okresného úradu – predseda komisie - je oprávnený na plnenie spoločných úloh požadovať potrebné podklady od vedúcich iných miestnych orgánov štátnej správy v územnom obvode Bratislavského kraja.
5. Komisia je poradným orgánom prednostu Okresného úradu Bratislava.
6. Činnosť komisie riadi prednosta Okresného úradu Bratislava.

**Čl. 2.**

**Hlavné úlohy komisie**

Oblasť prevencie kriminality a inej protispoločenskej činnosti

spolupracuje s Radou vlády SR pre prevenciu kriminality

rozpracúva Stratégiu prevencie kriminality na podmienky kraja

zisťuje v rozsahu svojej pôsobnosti ustanovenej osobitnými predpismi príčiny kriminality

 a inej protispoločenskej činnosti, analyzuje ich a prijíma opatrenia na odstránenie týchto

 príčin

v prípade potreby navrhuje preventívne opatrenia v rámci svojej pôsobnosti

posudzuje materiály a spracováva informácie predkladané jednotlivými členmi, orgánmi,

 organizáciami a ostatnými subjektmi, zaujíma k nim predmetné stanoviská

predkladá nové podnety, návrhy a odporúčania

posudzuje projekty a odporúča ich Rade vlády SR pre prevenciu kriminality na schválenie

spolupracuje s ďalšími inštitúciami a organizáciami, ktoré sa zaoberajú prevenciou

 kriminality.

Komisia sa zameriava na prevenciu kriminality a inej protispoločenskej činnosti s dôrazom na ochranu

maloletých a mladistvých a na ochranu rizikových skupín obyvateľstva v kraji.

**Čl. 3**

**Zloženie komisie a úlohy jej členov**

**Komisiu tvoria:**

1. predseda komisie,
2. tajomník komisie,
3. členovia komisie, zastupujú v komisii vecne príslušné orgány, organizácie a inštitúcie v rámci kraja ako orgány miestnej štátnej správy, orgány špecializovanej štátnej správy, samosprávne orgány, mimovládne organizácie

**a)** predsedom komisie je prednosta okresného úradu, ktorý:

- vymenúva a odvoláva tajomníka komisie

- vymenúva a odvoláva členov komisie

- riadi prácu komisie a podľa potreby prizýva zástupcov krajskej prokuratúry, krajského

 súdu a iných orgánov, hromadné oznamovacie prostriedky, odborníkov z teórie a praxe

 v oblasti prevencie

**b**) tajomník komisie je krajský koordinátor prevencie kriminality okresného úradu, ktorý:

- zabezpečuje organizačné a administratívne úlohy súvisiace so zvolávaním, priebehom

 a uzneseniami komisie

- zastupuje predsedu komisie v jeho neprítomnosti vo vedení zasadnutia komisie

- vypracúva závery zo zasadnutia komisie

- zabezpečuje kontrolu plnenia úloh, ktoré vyplývajú zo záverov z porád komisie

- spolupracuje so Sekretariátom Rady vlády SR pre prevenciu kriminality ako aj

 s príslušnými tajomníkmi miestnych komisií pre prevenciu protispoločenskej činnosti

 v rámci verejnej správy v Bratislavskom kraji

- plní iné úlohy prevencie protispoločenskej činnosti v súlade s pokynmi predsedu komisie

**c)** členovia komisie:

- zúčastňujú sa zasadnutí komisie

- predkladajú návrhy pri riešení spoločensky závažných javov

- podieľajú sa na vypracovaní podkladov pre potreby komisie

- navrhujú plnenia uznesení a hlasujú o predložených návrhoch uznesení

- plnia úlohy prevencie protispoločenskej činnosti v súlade so závermi prijatými na

 zasadnutí komisie.

**Čl. 4**

**Pomocné orgány komisie**

(1) Komisia si môže vytvárať stále alebo dočasné odborné pracovné skupiny na riešenie

 závažných problémov v rámci prevencie.

(2) Podľa charakteru problematiky možno na zasadnutie komisie prizvať aj ďalších

 zástupcov podľa Čl. III., ods. 1 písm. c.

**Čl. 5**

**Finančné a materiálne zabezpečenie činnosti komisie**

(1) Cestovné náklady spojené s účasťou členov na zasadnutiach komisie hradia zo svojich

 prostriedkov príslušné orgány a organizácie zastúpené v komisii.

(2) Výdavky spojené so zabezpečovaním administratívno-technických náležitostí komisie,

 činnosťou expertných skupín a odborných konzultantov, hradí Okresný úrad Bratislava.

**ČASŤ DRUHÁ**

**ROKOVACÍ PORIADOK**

**Komisie pre prevenciu kriminality a inej protispoločenskej činnosti**

**Okresného úradu Bratislava**

Číslo spisu:OU-BA-OO-2023/267306

**Čl. 1**

**Rokovanie Komisie pre prevenciu kriminality**

**a inej protispoločenskej činnosti**

1. Rokovanie komisie zvoláva a vedie predseda komisie.
2. Zasadnutia komisie sa uskutočňujú spravidla dvakrát v príslušnom kalendárnom roku v súlade s programom zasadnutí, v prípade potreby častejšie.
3. Komisia je spôsobilá rokovať, prijímať závery a je uznášaniaschopná, ak je prítomná aspoň nadpolovičná väčšina jej členov.
4. O uzneseniach hlasujú predseda, tajomník a členovia komisie.
5. V prípade, ak pri hlasovaní nastane rovnosť hlasov, rozhoduje hlas predsedu komisie alebo toho, kto predsedu pri vedení zastupuje.
6. Rokovací poriadok pripúšťa aj možnosť hlasovania „per rollam“.
7. Záznam zo zasadnutia komisie vypracúva tajomník a schvaľuje predseda komisie svojim podpisom.
8. Záznam zo zasadnutia komisie zasiela tajomník všetkým členom komisie do 14 dní odo dňa konania zasadnutia v elektronickej forme.
9. Zasadnutie komisie sa koná spravidla v sídle Okresného úradu Bratislava
10. V prípade, ak si to situácia vyžaduje, môže predseda komisie zvolať zasadnutie mimo sídla Okresného úradu Bratislava.

**Čl. 2**

**Organizácia činnosti komisie**

1) Činnosť komisie sa riadi v súlade s obsahom základných dokumentov komisie, ktorými sú

 Stratégia prevencie kriminality v SR na príslušné obdobie, plán hlavných úloh a program

 zasadnutí komisie na príslušný kalendárny rok.

2) Plán hlavných úloh a program zasadnutí komisie je tvorený a schvaľovaný predsedom,

 tajomníkom a členmi Komisie.

**Čl. 3**

**Predkladanie materiálov na zasadnutie komisie**

1) Komisia prerokováva materiály, správy, analýzy, ktoré predkladatelia doručia v písomnej

 podobe tajomníkovi komisie najneskôr do 3 dní pred zasadnutím komisie.

2) Pozvánka na zasadnutie komisie, vrátane materiálov na rokovanie, sa doručuje členom

 komisie najneskôr 10 dní pred konaním zasadnutia komisie spravidla v elektronickej

 podobe.

**Čl. 4**

**Záverečné ustanovenia**

1) Spôsob rokovania komisie upravuje jej rokovací poriadok, ktorý schvaľuje predseda

 komisie.

2) Zmeny a doplnky štatútu schvaľuje na návrh komisie jej predseda.

3) Tento štatút nadobúda účinnosť dňom jeho schválenia predsedom komisie Okresného

 úradu Bratislava.

Schválil: .......................................

 **Mgr. Branislav Borovský**

 prednosta  Okresného úradu Bratislava